### 5.     Beslutning om afslag på ansøgt dispensation fra forskrift for udendørs musikarrangementer

**Åbent**

Sagsnr.: 326-2019-24558       J.nr.: 09.01.00           Dokumentnr.:
326-2019-237141

**Sagstype**

Beslutning.

**Resume og sagens baggrund**

Kalundborg Kommune har vedtaget en forskrift for udendørs
musikarrangementer. Forskriften indeholder bestemmelser om spilletidspunkter.
Hvis spilletidspunkterne ikke kan overholdes, skal der ansøges om dispensation.

Kalundborg Kommune har modtaget en konkret forespørgsel, fra
beværtningen Kontoret, om dispensation fra forskriften i forbindelse med Osvald Hermansen
Snares Byfest 2020.

**Indstillinger**

Chefen for Plan, Byg og Miljø indstiller, at beværtningen
Kontoret meddeles afslag til at spille til kl. 24 onsdag og kl. 03 fredag og
lørdag ved Martin Kristoffersen.

**Behandling**

Teknik- og Miljøudvalget.

**Sagsfremstilling**

Teknik- og Miljøudvalget har i december 2015 vedtaget en
forskrift for udendørs musikarrangementer i Kalundborg Kommune. Forskriften
regulerer udendørs musikarrangementer med forstærket musik, hvor offentligheden
har adgang, og hvor arrangementet vil berøre nærtboende væsentligt. Forskriften
regulerer ikke udendørs musik fra private sammenkomster og arrangementer, som
er omfattet af Politiets ordensbekendtgørelse.

Formålet med forskriften er at forenkle sagsbehandlingen,
således der ikke som tidligere skal indhentes en miljøtilladelse til udendørs
musikarrangementer, hvis forskriftens vilkår overholdes. I forskriften er der
bl.a. bestemmelser om spilletidspunkter og naboorientering. Støj reguleres ud
fra spilletidspunkter og ikke støjmålinger.

Forskriften fastlægger, at udendørs musikarrangementer fra
søndag til torsdag skal være afsluttede senest kl. 22.00, mens udendørs
musikarrangementer fredag og lørdag skal være afsluttede senest kl. 24.00.
Spilletidspunkterne er bl.a. fastlagt med udgangspunkt i, at omgivelserne til
arrangementerne kan få en uforstyrret søvn på hverdage. I tilfælde af
spilletidspunkterne ikke overholdes, kan Politiet standse musikken.

Det er administrationens vurdering, at der er gode
erfaringer med brugen af forskriften, som har skabt klare rammer for
arrangørerne og administrationen om afholdelse af udendørs musikarrangementer.

Ved afvigelser fra forskriften skal der ansøges om en
dispensation, f.eks. hvis spilletiderne ikke kan overholdes. Administrationen
meddeler årligt ca. 5 dispensationer – bl.a. til Martin Kristoffersen,
Kalundborg Rocker og Musik i [adresse].

Administrationen har modtaget en konkret forespørgsel fra
beværtningen Kontoret om dispensation fra forskriften i forbindelse med Osvald Hermansen
Snares Byfest 2020. Kontoret holder sin byfest nr. 20 og ønsker i den anledning
at udvide sit musikprogram med en ekstra spilledag onsdag i festugen til kl.
24.00, og en ekstra time fredag og lørdag i festugen til kl. 03.00.

Administrationen har i en årrække meddelt dispensation til,
at der må spilles til kl. 02.00 torsdag, fredag og lørdag ved Klaus Klausen
Byfest. Dispensationen er meddelt til handelsstandsforeningen Vores Kalundborg,
som har ansøgt på vegne af handelsstandsforeningens medlemmer samt
restauranter/cafeer, som afholder udendørs musik i forbindelse med byfesten.

Det er administrationens anbefaling, at den nuværende
praksis i forhold til dispensation for spilletider for Klaus Klausen Byfest
fastholdes. Det vil sige, at der kan gives dispensation til, at Kontoret kan
spille en ekstra dag onsdag i festugen til kl. 22.00, og at udendørs musik
torsdag, fredag og lørdag må spilles til kl. 02.00.

**Økonomiske konsekvenser**

Der er ingen økonomiske konsekvenser.

**Bilag**

|  |  |
| --- | --- |
| Forskrift for udendørs musikarrangementer | 326-2019-238436 |